কোস্তা রিকান বিশ্বকাপারের ভাগ্য ফাতাইয়ের মতো হবে না। এর আগে অ্যাকোস্টা অনেক বড় মঞ্চে পরীক্ষা দিয়ে এসেছেন। এই ধরনের ফুটবলাররা বড় পরীক্ষাতেই বসতে পছন্দ করেন। অ্যাকোস্টার দিকে তাকিয়ে গোটা ইস্টবেঙ্গল বিশ্ব। তিনিই তো দিপান্দা ডিকা, হেনরি কিসসেকার বিষ শুষে নেবেন। ইস্টবেঙ্গল জনতার বুকে জোগাবেন বল। সেই কারণেই তো কর্তারা রাশিয়া বিশ্বকাপের শেষেই অ্যাকোস্টাকে সই করিয়েছেন। শুক্রবার আইএফএ অফিসে সই করে সবার মনে স্বস্তি জুগিয়েছেন কোস্টা রিকার বিশ্বকাপার।